PATVIRTINTA  
Neringos savivaldybės tarybos

2023 m. rugsėjo 28 d.

sprendimu Nr. T1-205

MARTYNO LIUDVIKO RĖZOS VARDO KULTŪROS IR MENO PREMIJOS  
 SKYRIMO TVARKOS APRAŠAS

# I SKYRIUS

# BENDROSIOS NUOSTATOS

1. Martyno Liudviko Rėzos vardo kultūros ir meno premijos skyrimo tvarkos aprašas (toliau – Aprašas) numato kandidatų Martyno Liudviko Rėzos vardo kultūros ir meno premijai (toliau – Premija) gauti siūlymo ir Premijos skyrimo tvarką.
2. Premija skiriama už Kuršių nerijai ir (ar) Mažosios Lietuvos (Prūsų Lietuvos) kultūros tradicijai reikšmingą, aktyvią ir kūrybišką veiklą šiose srityse:
   1. mokslinė tiriamoji veikla;
   2. edukacinė veikla;
   3. etninės kultūros ir kultūros paveldo puoselėjimas;
   4. garso, vaizdo įrašų bei kitų leidinių, užtikrinančių materialaus ir nematerialaus paveldo išsaugojimą, leidyba;
   5. klasikinių bei šiuolaikinių menų sklaida;
   6. literatūra;
   7. liaudies menas;
   8. iniciatyvos, populiarinančios Kuršių neriją ir prisidedančios prie turizmo plėtros regione.
3. Premijai gauti teikiami asmenys (toliau – Kandidatai) gali būti Lietuvoje ir užsienyje gyvenantys pavieniai fiziniai asmenys ar jų grupės, kūrybiniai kolektyvai ir juridiniai asmenys.
4. Premija teikiama kartu su laureato diplomais, kuriuos pasirašo Neringos savivaldybės (toliau – savivaldybės) meras viešose iškilmėse, kasmet sausio mėnesį, minint MartynoLiudviko Rėzos gimimo metines.

# II SKYRIUS

## KANDIDATŲ SIŪLYMAS

1. Kandidatus Premijai gauti gali siūlyti savivaldybės administracija, savivaldybės kultūros ir švietimo įstaigos, aukštosios mokyklos, nevyriausybinės organizacijos, asociacijos, kitos visuomeninės, kūrėjus vienijančios institucijos (toliau – Siūlančioji organizacija) iki kiekvienų metų spalio 15 d.
2. Informacija apie Kandidatų dokumentų priėmimą skelbiama savivaldybės interneto svetainėje ir kitose žiniasklaidos priemonėse.
3. Kartu su Kandidato siūlymu turi būti pateikti ir šie dokumentai:
   1. Kandidato gyvenimo ir veiklos aprašymas, nurodant sritį, už kurią siūloma skirti premiją;
   2. rekomendacija (kultūros ir švietimo įstaigų, aukštųjų mokyklų, asociacijų, visuomeninių organizacijų ir pan.);
   3. kita Premijai gauti reikšminga medžiaga.
4. Savivaldybės administracijos Kultūros skyriui nustačius, kad yra pateikti ne visi šio Tvarkos aprašo 7 punkte nurodyti dokumentai arba jie pateikti nesilaikant kvietime nustatytų reikalavimų, Kandidatas nėra toliau teikiamas svarstyti Neringos savivaldybės Istorinės atminties ir įvaizdžio formavimo komisijai ir savivaldybės tarybos komitetui, atsakingam už kultūros sritį. Pareiškėjas (arba Siūlančioji organizacija) apie tai informuojamas el. paštu arba paštu, kuriame nurodomos atmetimo priežastys.

# III SKYRIUS

# PREMIJOS SKYRIMAS

1. Martyno Liudviko Rėzos vardo kultūros ir meno premiją skiria savivaldybės taryba, Neringos savivaldybės Istorinės atminties ir įvaizdžio formavimo komisijossiūlymu ir pritarus savivaldybės tarybos komitetui, atsakingam už kultūros sritį. Premija mokama iš savivaldybės biudžeto lėšų, jos dydis – 3,0 tūkst. Eur. Premiją skyrus asmenų grupei, ji paskirstoma kiekvienam kandidatui lygiomis dalimis.
2. Premija tam pačiam asmeniui arba grupei, kūrybiniam kolektyvui, juridiniam asmeniui gali būti suteikiama ne anksčiau  kaip po 5 metų nuo Premijos gavimo.

**IV SKYRIUS**

**BAIGIAMOSIOS NUOSTATOS**

1. Apraše neaptarti klausimai sprendžiami Lietuvos Respublikos įstatymų nustatyta tvarka.
2. Už Aprašo įgyvendinimą ir kontrolę atsakingas savivaldybės meras arba jo įgaliotas asmuo.

\_\_\_\_\_\_\_\_\_\_\_\_\_\_\_\_\_\_\_\_\_